Kerse brand vir MadibaDie toneel buite die Medi-Clinic Harthospitaal waar Mandela behandel word Foto: Barry Bateman op Twitter Kerse van hoop brand Vrydagoggend steeds buite die Medi-Clinic Harthospitaal waar oud-president Nelson Mandela behandel word. Gebedsdienste is Donderdagaand gehou terwyl die land angstig wag vir nuus oor die staatsman se toestand. Die presidensie het Donderdag gesê Mandela se toestand het verbeter, maar hy is steeds in ŉ kritieke toestand. President Barack Obama, wat Vrydagaand in Pretoria land, het gesê hy sal ŉ besoek aan Mandela aflê indien die Mandela-familie dit goedkeur. Mandela is sedert 8 Junie in die hospitaal met ŉ herhalende longkwaal.